Valentinas Dembinskis

Valentinas Dembinskis (m. 1585 m. spalio 16 d.) – ATR valstybinis veikėjas, Karūnos didysis referentas (1544–1561), Krokuvos burgrafas (nuo 1548), Karūnos didysis iždininkas (1561–1564), Karūnos didysis kancleris (1564–1576), Krokuvos (1576–1585), Beco (nuo 1549) ir Sončevo kaštelionas (nuo 1555).

 Biografija 
Lenkijos bajorų Dembinskių giminės atstovas, herbo „Rawicz“ savininkas. Buvo vienas „Gaidžių karo“ vadovų.

1544 metais jis gavo Karūnos didžiojo referento pareigybę, nuo 1548 metų – Krokuvos burgrafas. Nuo 1561 metų – Karūnos didysis iždininkas. Įvedė tvarką ižde. 1564 metais Valentinas Dembinskis buvo paskirtas Karūnos didžiuoju kancleriu.

1569 metais dalyvavo Liublino unijos akto pasirašyme. 1573 metais dalyvavo elekciniame seime, kur palaikė Prancūzijos princo Henriko Anžu kandidatūrą į Lenkijos karaliaus sostą.

1576 metais dėl amžiaus Valentinas Dembinskis užleido Karūnos didžiojo kanclerio pareigybę pakancleriui Petrui Duninui-Volskiui, mainais gaudamas Krokuvos kašteliono laipsnį.

 Literatūra 
 Dembiński Walenty (zm. 1585) kanclerz wielki koronny // Polski Słownik Biograficzny. – T. 5. – S. 78.

 Nuorodod 
 Walenty Dembiński z Dembian h. Rawicz

Kategorija:Lenkijos bajorai
Kategorija:Karūnos didieji referentai
Kategorija:Karūnos didieji iždininkai
Kategorija:Karūnos didieji kancleriai
Kategorija:Krokuvos kaštelionai
Kategorija:Krokuvos burgrafai
Kategorija:Liubomilio seniūnai
Kategorija:Žemietijos raštininkai
Kategorija:Paseniūnai